|  |  |
| --- | --- |
| **Riigitee nr 4 Tallinn–Pärnu–Ikla (E67) km 78,8–99,0 Konuvere–Pärnu–Jaagupi lõigu eelprojektiga kavandatavate tegevuste keskkonnamõju hindamise aruande avaliku väljapaneku ja avalike arutelude teade**  |  |

Transpordiamet teavitab **riigitee** **4 Tallinn–Pärnu–Ikla (E67) km 78,8–99,0 Konuvere–Pärnu–Jaagupi lõigu eelprojektiga** kavandatavate tegevuste keskkonnamõju hindamise (KMH) aruande avalikust väljapanekust ja avaliku arutelu toimumisest. KMH on algatatud Transpordiameti keskkonnakorralduse juhi 14.10.2021 otsusega nr 1.1-2/21/145.

Projekti eesmärgiks on riigitee 4 Tallinn**–**Pärnu**–**Ikla (E67) km 78,8**–**99,0 Konuvere–Pärnu-Jaagupi lõigu projekteerimine 2+2 sõidurajaga I klassi maanteeks vastavalt Rapla maakonnaplaneeringut täpsustavale teemaplaneeringule „Põhimaantee nr 4 (E67) Tallinn–Pärnu–Ikla (Via Baltica) trassi asukoha täpsustamine km 44,0–92,0“ koos keskkonnamõju strateegilise hindamisega (kehtestatud Rapla maavanema 23.05.2016 korraldusega nr 1-1/16/348) ning Pärnu maakonnaplaneeringut täpsustavale teemaplaneeringule „Põhimaantee nr 4 (E67) Tallinn–Pärnu–Ikla (Via Baltica) trassi asukoha täpsustamine km 92,0–170,0“ (edaspidi teemaplaneering) koos keskkonnamõju strateegilise hindamisega (kehtestatud Pärnu maavanema 01.10.2012 korraldusega nr 529). Eelprojektiga tuleb täpsustada teemaplaneeringuga kavandatud teede ja rajatiste asukohad ning koostada tehniliselt ja majanduslikult optimaalne lahendus I klassi maantee ning selle ehitamiseks ja kasutamiseks vajalike teede ja rajatiste ehitamiseks. Projekteeritav teelõik asub Rapla maakonnas Märjamaa vallas ja Pärnumaal Põhja**–**Pärnumaa vallas.

Kavandatava tegevuse arendaja on Transpordiamet (aadress Valge 4, 11413 Tallinn). Kontaktisikuks eelprojekti puudutavates küsimustes on Transpordiameti planeerimise osakonna projektijuht Kristi Moisto (e-post kristi.moisto@transpordiamet.ee, tel 5719 0496).

Otsustaja on Transpordiamet (aadress: Valge 4, 11413 Tallinn). Kontaktisikuks KMH menetlust puudutavates küsimustes on Transpordiameti keskkonnakorralduse üksuse peaspetsialist Deve Andreson (e-post: deve.andreson@transpordiamet.ee, tel 5863 9727).

Keskkonnamõju hindaja on Skepast&Puhkim OÜ (juhtekspert ja kontaktisik Aide Kaar, aadress: Laki põik 2, 12915, Tallinn, e-post aide.kaar@skpk.ee, tel 664 5808).

KMH aruande ja eelprojektiga on võimalik tutvuda avaliku väljapaneku ajal **18.03.2024-16.04.2024** digitaalselt Transpordiameti kodulehel [www.transpordiamet.ee](http://www.transpordiamet.ee) (rubriik „Teehoid ja liikluskorraldus“ → „Keskkond“ → „Keskkonnamõju hindamise teated“). Avaliku väljapaneku ajal saab KMH aruande kohta esitada kirjalikke ettepanekuid, küsimusi ja vastuväiteid arendajale/otsustajale (Transpordiamet, e-post info@transpordiamet.ee).

KMH aruande avalikud arutelud toimuvad **17.04.2024 algusega kell 17:30 Kivi-Vigala Rahvamajas** (aadress: Kiriku tee 4, Kivi-Vigala, Märjamaa vald, Raplamaa) ning **18.04.2024 algusega kell 17:30 Pärnu-Jaagupi Rahvamajas** (aadress: Pärnu mnt 26, Pärnu-Jaagupi, Põhja-Pärnumaa vald, Pärnu maakond).